
Anteo (Ĉinio) 





iam 


EI Serĉado 


en nubaro mi serĉadas 


perditan kastelon. 

sabla ŝtormo viŝis ŝiajn spurojn. 
la aromo de la haroj 

estas la unika indikaĵo. 

palpante la impreson antaŭlongan, 
mi vagas inter steloj nigraj. 

tra tempozonoj 

la rozoj velkis en la dorsosako. 
ŝvito ne povas teni ilin freŝaj. 
spite,mi kuras,„kuras 


kun piedoj senkonsciaj. 


mi 

ekvolas sunumi 

la ŝiman koron en alies korto, 
tamen ĉe la pordo 

mi deprenas mian fingron 
kvankam jam malmolan. 

ŝia ombro 

restas kurteno, 

kiu kovras mian rigardadon. 
la piedoj estas ĉiam 

gluitaj en ŝia turn-akvo. 

sen lumo 

mi aŭskultas nigron atendigan. 
ventoj. 

folioj flugas en la ĉelon. 

tiuj estas duonlunoj 


kiujn ŝi sendas trans la suno. 


neniu kaj nenio. 

de la ĉielo al la tero, 
la falo trafas ŝtonon. =; 
el la ŝtono kreskas kakto. 
aŭskultante venton sekan, 
mia spirito aspiras larmojn. 


sur kiu planedo ŝi nun floras? 





mi soifas: As Aiaj zi 
la frukto venu de mia semo. Eĉino (Cinio) 


agoj sen sunlumo venkis 


mi kredas Li Na venkis en granda ŝlemo, 





ke la suno ja ekzistas kreis rekordon por Ĉinio, 
eĉ en la nokto, kaj ankaŭ gloron por Azio: 
sed dum tagoj Tenisa stel' sub diademo. 


sunlumon mi ne vidas. 
ŝia foriro mian ĉielon Sed oni pri "landa sistemo" 


nubizas diurne. diskutas: ĉu aŭtokratio? 


—1101 


2, n-ro 237 


Li Na venkis en granda ŝlemo, 
kreis rekordon por Cinio. 


Samideanoj, pri la temo 
meditu kun pens-asocio. 
Kiom similas la medio 


nia kaj solvo de problemo: 


Li Na venkis en granda ŝlemo! 
2011-06-04 





penseo 


Maja nokto. Junulin' 


Revas pri amor'. 


Dolĉe ondumas 
Mielodoro. Amor” 
Ŝvebas tra aer”. 





Rafael Bolivar Coronad 


(kantteksto) 


Erzsĉbet Tuboly (Hungarujo) An [ K Ĝ vud Ĥ a 


Majaj Hajkoj 2011 


Mirinda majo. 





Siringodoro dolĉe 
Min karesadas. 


Mirinda majo. 
Robiniarbo-floroj 
Mielon elspiras. 





Mirinda majo. 
Varmetaj noktoj ravaj 
Amorvekantaj. 


Varmeta nokto 
Odoras siringoflor' 
Vekiĝas amor” 
Sopiroplena 
Dolĉodora majonokt'. 
Revas junulin”. 


Sopiroplena 

Mi naskiĝis ĉe vibrado 
de Araŭka riverflu', 

do mi fratas al la ŝaŭmo 
al la rozoj, al ardeoj, 

jes mi fratas al la ŝaŭmo 
al la rozoj, al ardeoj 

kaj al sun', kaj al sun'. 


Lulis min la tamburado 
de la brizo ĉe l' palmar' 
do anime mi similas 

al animo delikata 

jes anime mi similas 

al animo delikata 

de kristal', de kristal'. 


Ame, plore, kante, reve, 
elverŝiĝas mia kor' 
elverŝiĝas mia kor'. 
Ame, plore, ride, reve, 
mi ornamas la ruanan 


ĉevalon de la sinjor'. 


Mi naskiĝis ĉe vibrado 

de Araŭka riverflu', 

do mi fratas al la ŝaŭmo 
al la rozoj, al ardeoj, 

jes mi fratas al la ŝaŭmo 
al la rozoj, al ardeoj 


kaj al sun', kaj al sun'. 


Lulis min la tamburado 
de la brizo ĉe l' palmar' 
do anime mi similas 

al animo delikata 

jes anime mi similas 

al animo delikata 

de kristal', de kristal'. 


Ame, plore, kante, reve, 
elverŝiĝas mia kor' 
elverŝiĝas mia kor'. 
Ame, plore, ride, reve, 
mi ornamas la ruanan 


ĉevalon de la sinjor'. 


Mi naskiĝis ĉe vibrado 
de Araŭka riverflu', 

do mi fratas al la ŝaŭmo 
al la rozoj, al ardeoj 

kaj al sun'. 


Tradukis: 


Svena Dun (Hispanio) 





Fernando Pessoa (1888-1935) 








Alte simulas poet', 


per lia simullaboro 

dolor' eĉ iĝas portret' 

de lia sent' de doloro. 

Kaj por kiuj lin finlegas 

jam la legata dolor” 

ne el liaj du sencregas 

sed laŭ sent” de novaŭtor”. 

Jen laŭ gir' de reloj tire 

racion kun tiklo for 

trajneto korda, memstire, 

kaj kies nom' estas kor”. 
Noto de tradukinto: "Traduttore, traditore" 
estas konata itala proverbo (Tradukistoj, 
perfiduloj) kiu, efektive, ne malofte staras 
antaŭ tiu kiu prenas sur sin la tasko traduki 
iun ajn tekston, ĉu teknikan, ĉu literturan 
(prozan aŭ versan ). 
Traduki ĉi poemon estis samtempa granda 
defio kaj alta ĝuo ĉar miaj provoj kaj reprovoj 
(pli ol 20 versiojn mi skribis) ĝis atingi ĉi-tiun 
preskaŭ plene kontentigan formon 
finkonstituis veran alkemion por mi mem, kiu 
devis konsciiĝi ke mi ne povus, - ne devus! nur 
kaj simple produkti tekston kun ritmo kaj rimo, 
kaj kun pli malpli sufiĉe bona redono de la 
enhavo originala. Tute ne! 
Vere, sekva traduko estas frukto de analizo kaj 


enprofundiĝo al ĉiu nuanco el preskaŭ ĉiu 

vorto kaj frazkonstruo ene de ĉiu verso, kaj de 


ĉiu strofo. Poste, analizo de la penso 
interliganta ĉiun strofon, la stilo (la poemo 
estas vera rakontado, fakte, estas kvazaŭ 
dialogo inter poeto kaj leganto) sen paroli la 
sublinian egfajnan ironion laŭlonge de la 
poemo pri homa senkapablo plene difini 
realon, kun krona finalo, ke, en arto, emocio 
ne nur iras en defia paralelo kun racio, sed 
ankaŭ ĝin superas, aŭ eĉ superu. Tiaj estas 
instigaj eroj ene de nura tri-strofa soneto. 
Certe, multo pli estas malkovriĝota, kiel la 
priparolata okultisma faceto de la aŭtoro 
[kion li 


(konstatebla ĉe la nombro, aŭ ripeto, de certaj 


esprimas pere de numerologio 


vortoj en la poemo)] kaj aludo al alkemio, 
rekte videbla kaj en la titolo, kaj en la formo 
de la poemo en si 


(per ties dialoga 


memprezento, kaj versenkadeniĝo, kio, 
vole-nevole, fariĝas forta pripensigilo) Kaj, 
entute, la poemo staras kiel egklara esprimo 
de la koncepto de la aŭtoro mem pri arto! 


Tradukis 
Ŭel (Brazilo) 








Paŭlo Sena (Brazilo) 


DORMEMA FORTO 


Ce vulkanbuŝo kuŝas unu sola ombro, 
Kies dorm' daŭras longe kaj sen fino. 
Gia vivspir' antaŭas al l” unua homo, 


Ĉar di” ĝin naskis fore de la ŝlimo. 


Raŭka ronk” ŝajnas semi dubon en la koro: 


penseo 


Estas la pensfluo de tiu, kiu dormas. 
Eĉ en dorm' tenas ĉion sub sia kontrolo 


Kaj pere de menso ĝi sin mem aliformas. 


KOR 


Ununura vorto inter du linioj 
Desegnita de kaduka filozofo 
Laŭ tiamaj tro malhelaj kriterioj, 


Je falema bru' de viva katastrofo. 


Ĝi, la finon, kaŭzis al la imperioj 
Ĉar ĝin oni legis post hazarda trovo. 
Nedireblaj fariĝu eĉ la mencioj: 


Iu ajn buŝo restu antaŭ ĝi sen movo! 


Ĉineske 


Fengrusong (vento inter pinoj): ĉina 
fiksforma poemo el du strofoj kun 7 kaj 6 
versoj respektive de 7,5,734,66 / 7,5,77,66 
silaboj, laŭ rimaranĝo a,a,xxa,xa /a,a,xa,xa 


(x=senrima) 


Eto (Ĉinio) 


Maja nokto 


junaj herboj en kviet” 

sen homa surtret” 
sterniĝas ĝis malproksim” 
senbrue 

per briloĵet” 

lampiroj jen flugas 


flagre super vojstret” 


dolĉa anima duet” 
kun korpa almet' 


ludas en kor-koncerto 

fole per tona impet' 
koroj reciprokas 
mesaĝojn en sekret' 


Cindy Mckee (Usono) 


gua maj 


Majo estas profeto, 





juna poeto 

kiu verkas blankverse 
divenojn. 

Nur kupleto, 

majece plena je 

jara malkompleto. 


Majo estas tapeto 
sorĉa sub treto 
kiu flugas nefore. 
Nur pinta pirueto. 
Pasaĝeroj alas 


junia impeto. 


al - as-verbigo = alas 





Viktoro (Ĉinio) 


Maja allogo 


knabinoj kiel magnet' 
kun ĉarma koket' 
ornamas sin alloge 
per bela 

la tualet' 

jam sin ekipas per 
seksalloga komplet' 


pufaj mamoj per obsed' 

de sorĉa ripet' 

altiras vidojn virajn 
celajn je ina sekret' 
jam ne plu povantajn 


sin teni en kviet' 


, 





mL 


Eto (Ĉinio) 


Ama dueto 


—laŭ ĉineska skemo Changxiangsi“ 
koketo 
kiseto 
jam kora malkvieto 
korpa kunmeto 


dueto 
en preto 
por amora impeto 


ne amuleto 


Triopo de Huarxisha 


Huanxisha (Silk-lava rojo): ĉina fiksforma 
poemo el du strofoj kun po tri versoj de sep 


silaboj laŭ rimaranĝo aaa / xaa (x=senrima) 


Su Shi (1037-1101) 
FeiIn' tenera 


Tra vesto ŝvit' leĝera. 
Morgaŭ baniĝ' libera. 


Svebas arom' rivera. 


Bunta fadeno volvas 


jadbrakon esotera. 

Ravas fein' tenera. 


elĉinigis 


OI 


Guozhu (Ĉinio) 





Cindy Mckee (Usono) 


Zong2i al mia plum-feo 


Sukplenan sanan rizon, 
laŭfluan helpan brizon, 
ĝardenan paradizon/ 


Bonojn al dista feo! 
Skribe vi ŝanĝas grizon 


en ĝoj-buntan surprizon 





Guozhu (Ĉinio) 


(2011-06-07) 
al Cindy dankon benan, 





zonzi-on specimenan, 


sanan rizon sukplenan, 


Bonojn al plum-feino! 
ĉineskon kor-komprenan, 


paradizon ĝardenan! 


3 
a~ 

Vejdo (Cinio) 


Al Serena (Yoyo) 


okaze de ŝia naskiĝtago 2011 
—laŭ ĉineska skemo Sopir-al-sudo“ 
Saluton, 
kara Serena! 
Vi vivas en sudlando 
kun vetero lumplena 


kaj suno bena. 


Kial ne 

vivi kun fervor”, 
senĝene ĉiutage 

jen kiel sudlanda flor” 
sen ajna dolor”? 


Ha, kara, 

ne malproksima 
via brila sukceso, 
se Vi estas sentima 


el kot” deprima. 


Ankoraŭ 

budaa favor” 

vin gardas kaj protektas 
en viaj viv” kaj labor” 
Je ĉiu temp-hor”. 


Mi el for' 

deziras al vi 

ĝojon kaj kor-serenon, 

kaj memfidon kun pasi” 

en bona medi”. 

2011-06-13 

“Yijiangnan (Sopir-al-sudo): ĉina fiksforma 
poemo el kvin versoj de 35,77,5 silaboj laŭ 


rimaranĝo xa,xa,a (x=senrima). 

f e “Busuanzi (aŭguristo): ĉina fiksforma poemo 

Mem ida lepo ro el du strofoj kun po kvar versoj de 55,75 
silaboj kun duona rimo. 

okaze de la naskiĝtago de Anniespera (2011) 


—laŭ ĉineska skemo Busuanzi“ 


Post vetkurado 
testud-lepora, 
ŝi ja korŝire pentis 


per plendo plora. 


Si do komencis 
per ag' fervora 
fosadi sian sulkon 


en pen” labora. 


Ŝi kalkulas pri 
fosa progreso 
jen kun trankvila koro 


kun intereso. 


En sia nesto 
pensas sen ĉeso 
ŝi, kiel diligentas 


ŝi por sukceso. 


De sekva tago 
kun klara celo 
ŝi ekzercas sin kuri 


en suna helo. 


Si volas montri 
per arta belo 
superecon en onta 


kura duelo. 


Ĉio dependas 

de asiduo, 

nek de fanfaronado 
nek de kri-bruo. 


Plej bone ridas 
en tempa fluo 
kiu ridas ja laste 
kun dolĉa ĝuo. 





Lily (Ĉinio) 


Malsukcesa amor' 


—laŭ ĉineska skemo Yulinling“ 
Jam pasis for 
la rendevu'. 
En mia kor' 
ankoraŭ impulsas 
mia pasi'. 
Dum tiu hor' 
reciprokis kisoj 
varmaj sen pudor' 
en brakum' 
kaj lang-mordad' 


instigis nin al amor'. 


Li ĝin elprenis por bor' 
tamen ĝi 

tuje kun langvor' 
falis kaj ekmolis 
kolapsis. 

Blanka likvor' 
lante fluis 

vane. 

Ho ve, kia sinjor'! 
Kial vi 
impotentis 


antaŭ la klitor'? 

“Yulinling (Tintado en pluvo): ĉina fiksforma 
poemo el du strofoj kun I1 kaj 12 versoj 
respektive de 4,44,644,65,347 / 7,35, 634, 
426,345 silaboj, laŭ rimaranĝo a,xa, xxa, xa, 


xxa / a,xa,xxa,xxa,xxa (x = senrima) 


Sero (Ĉinio) 
VAS ĝo 
—laŭ ĉineska skemo Moyuer“ 

en sonĝo 

mi hazade 

renkontiĝas kun ŝi 

bela kaj delikata 

blanka kiel lili” 

de juli” 

ŝi ridas 

arĝent-tintile al mi 

kun fantazi” 

mi dronas blinde 

pro ŝia ĉarm” 


en ĝoja ebri” 


mi ne plu 

eltenas kun pasi” 

kaj juna energi” 

al ŝi mi min alĵetas 
sen ioma konsci” 

pro magi” 

alloga 

mi ŝin kisas kun mani” 
kaj emoci” 

mi peze falas 


el la lito 


ha, sonĝ-iluzi” 





XMoyuer (fiŝado): ĉina fiksforma poemo el du 


penseo 


strofoj kun po 12 versoj de 346, 76, 3, 37, 4, 
545 / 36, 6, 76, 3, 37, 4, 545 silaboj, laŭ 
rimaranĝo xxa,xa,a,xa,a,xxa / xa, a,xa, a,xa, 


a,xxa (x=snrima) 


Guozhu (Ĉinio) 


Wuhan Post Pluvo en Paneo 


Vespera,„/ sufera/, strato iĝis rivera. 
Pluveg' tre/ ĝenas ke/ aŭtobusa/ ĉie 
pane” Ve,ve,ve! 

Mizera,/ kolera,/ popol' post pluv'severa 
plendas tre/ urĝas ke/ dren-sistemo/ ĉu al 
pere'?/ Ne, ne, ne! 

Noto: 

2011-06-18 dum enurba veturo renkontis 
pluvegon. Inundo sur stratoj. Aŭtobusoj 
paneas. Trafiko ŝtopiĝas. Urbanoj post 5-6 
horoj da veturo ankoraŭ ne povas reveni 
hejmen, sentas urĝon en veturilo sen necesejo. 
Multaj plendoj tra la varma linio al urboestro. 
Dum la senhelpa atendado mi versis ĉineskon 


Chaitoufen. 


Maupassant (1850-1893) 


Al Paul Ginisty 


Mia onklo Sosten” estis liberpensulo, kiel 





multe da ili, li estis liberpensulo pro stulteco. 
Ofte oni estas religia laŭ la sama maniero. La 
vido de pastro enfaligis lin en nekoncepteblan 
furiozecon; li pugnominacis lin, faris 
kornsignon al li, kaj tuŝis feron malantaŭ sia 
dorso, tio kiu jam elmontris kredon, la kredon 
al la sorĉa rigardo. Nu, kiam temas pri 
senpensaj kredoj, necesas kredi al ĉiuj aŭ 
kredi al nenia. Persone, mi ankaŭ estas 


liberpensulo, tio estas ribelulo kontraŭ ĉiuj 

dogmoj, kiujn la mortotimo inventigis, sed mi 
ne koleras kontraŭ la temploj, ke tiuj ĉi estas 
katolikaj, apostolaj, romanaj, protestaj, rusaj, 
grekaj, budhismaj, judaj, muzulmanaj. Kaj 
poste, mi havas personan manieron konsideri 
kaj ekspliki ilin. Templo estas omaĝo al la 
nekonataĵo. Ju pli la penso plivastiĝas, ju pli la 
nekonataĵo malpliiĝas, des pli la temploj 
disfalas. Sed, anstataŭ enmeti incensilojn enen, 
tien mi lokus teleskopojn, mikroskopojn kaj 
elektrajn maŝinoj; Jen ! 

Mia onklo kaj mi, ni malakordis pri 
preskaŭ ĉiuj temoj. Li estis patrioto, tio mi ne 
estas, ĉar la patriotismo ankaŭ estas religio. Ĝi 
estas la ovo de la militoj. 

Mia onklo estis framasono. Mi deklaras, 
ke la framasonoj estas pli stultaj ol la maljunaj 
devotulinoj. Tio estas mia opinio, kaj mi 
subtenas ĝin. Kaj eĉ se necesus havi religion, 
la malnova sufiĉus al mi. 
imiti la 


Tiuj naiveguloj faras nur 


parokestrojn. Kiel simbolo, ili havas 
triangulon anstataŭ krucon. Ili havas kirkojn, 
kiujn ili nomas Loĝioj, kaj amason de diversaj 
kultoj: la Skota rito, la Franca rito, la 
Granda-Oriento, serion da malseriozaĵoj kiuj 
estas riposplite ridindaj. 

Poste, kion ili volas ? Sin helpi reciproke, 
tiklante unu la alian la manpolmon ! Tie mi ne 
vidas malbonan 


agadon. Ili aplikas la 


kristanan precepton: «lInterhelpu wunuj la 
aliajn». La nura diferenco konsistas en la 
tiklado. Sed, ĉu estas utile fari tiom da 
ceremonioj, por prunti cent soldojn al 
mizerulo ? La religiuloj, por kiuj la almozo kaj 
la helpo estas devo kaj metio, strekas ĉe la 
kapo de siaj epistoloj tri literojn : J.M.J.. La 
framasonoj metas tri punktojn ĉe la fino de sia 
nomo. Dorson ĉe dorso, komplicoj! 

Mia onklo respondis al mi: «Trafe, mi 
starigas religion kontraŭ religion. Ni faras per 
la liberpensado armilon, kiu mortigos la 


klerikalismon. La framasonismo estas la 


penseo 


citadelo, en kiu ĉiuj diaĵaj malkonstruistoj 
estas varbitaj. » 

Mi rebatis: «Sed mia bona onklo (interne, 
mi diris : «maljuna mitulo»), estas ĝuste tio, 
kiun mi riproĉas al vi. Anstataŭ detrui, vi 
organizas la konkurencon: tio malaltigas la 
prezojn, jen la tuto. Kaj poste, se vi akceptus 
inter vi nur la liberpensulojn, mi komprenus; 
sed vi akceptas ĉiujn. Ĉe vi, estas multaj da 
katolikoj, eĉ ĉefoj de la partio. Pio la 9a estis 
ĉe vi, antaŭ fariĝi papo. Se vi nomas tian 
Societon: citadelo kontraŭ la klerikalismo, mi 
trovas vian citadelon ja malforta. » 

Tiam, mia onklo, palpebrumante, aldiris : 
«Nia vera agado, nia agado la plej grandega 
koncemas la politikon. Ni sapeas, per 
konstanta kaj certa maniero, la monarkan 
spiriton.» 

Ĉifoje, mi eksplodis: «Ha! jes, vi estas 
petoluloj! Se vi dirus al mi, ke la 
framasonismo estus balotuzino, mi konsentus 
pri tio; ke ĝi utilus kiel maŝino por voĉdonigi 
al la kandidatoj de ĉiuj tendencoj, neniam mi 
neus tion; ke ĝi ne havus alian rolon ol 
mistifiki la bonan popolon, enregimenti ĝin, 
por ke li iru al la balotilujo, kiel oni sendas la 
soldatojn al la pafado, mi samopinius kiel vi; 
ke ĝi utilus, eĉ nepre necesus al ĉiuj politikaj 
ambicioj, ĉar ĝi ŝanĝas kiel elekta agento ĉiun 
de siaj anoj, mi krius al vi: «Tio estas klara 
kiel la suno!» Sed kiam vi pretendas al mi, ke 
ĝi utilas por sapei la monarkan spiriton, kia 
sensencaĵo!» 

«Konsideru iom tiun vastan kaj misteran 
demokratan asocion, kiu havis en Francio sub 
la Imperio, la princon Napoleono kiel granda 
majstro; en Germanio la heredantan princon, 
kiel granda majstro; en Rusio la fraton de la 
caro; kaj kies partoprenas la reĝo Umberto kaj 
la princo de Kimrio, kaj ĉiuj kronitaj kapoj de 
la globo!» 

Ĉifoje mia onklo subdiris al mi en la 
orelon: «Tio estas vera, sed ĉiuj tiuj princoj, 


nenion suspektante, servas niajn projektojn. » 

— Kaj reciproke, ĉu ne ? 

Kaj aparte mi aldiris: «Naivegularo!» Kaj 
endis vidi mian onklon Sosten', kiam li regalis 
per vespermanĝo framasonon. 

Unue ili renkontiĝis kaj sin tuŝis 
reciproke la manojn kun mistera mieno entute 
ridinda, oni vidis ke ili sin fordonis al serio da 
sekretaj manpremoj. Kiam mi volis kolerigi 
mian onklon, sufiĉis al mi memorigi al li, ke 
ankaŭ la hundoj havas manieron, tute 
framasonan, sin rekoni reciproke. 

Poste mia onklo forkondukis sian amikon 
en la angulojn, kiel por konfidi al li 
konsiderindajn aferojn; poste, vidalvide ĉe la 
tablo, la maniero laŭ kiu ili sin rigardis 
reciproke, krucis siajn rigardojn, 
palpebrumante kiam ili trinkis, kiel por 
senĉese ripeti al si: «Ni estas anoj, nu!» 

Kiam mi pensas, ke ili estas tiel milionoj 
sur la tero, kiuj amuziĝas per tiuj afektadoj! 
Mi ankoraŭ preferus esti jezuito. 

Nu, en nia urbo estis maljuna jezuito, kiu 
estis la turmentato de mia onklo Sosten”. 
Ĉiufoje kiam li renkontiĝis kun tiu ĉi, aŭ nur 
kiam l ekvidis lin de malproksime, li 
murmuris : « Fripono, hej!» Poste, li ekprenis 
al mi la brakon, kaj flustris al mi ĉe la orelo: 
«Vi vidos, ke tiu kanajlo suferigos min, iun 
tagon aŭ la alian. Tion mi sentas.» 

Mia onklo pravis. Kaj jen kiamaniere la 
akcidento okazis pro mia kulpo. 

La sankta semajno alproksimiĝis. Tiam 
mia onklo havis la ideon aranĝi, la vendredon, 
viando, sed 


vespermanĝon kun veran 


vespermanĝon, kun tripokolbaso kaj cervelaso. 


Mi malcedis tiom longe mi povis; mi diris: 
«Tiun tagon, mi manĝos viandon, sed kiel 
ĉiam, tute sola, hejme. Tio estas idiota, via 
manifestado. Kial manifesti 7 Pri kio, tio 
ĝenas vin, ke geuloj ne manĝas viandon?» 

Sed mia onklo ne cedis. Li invitis tri 
amikojn en la plej grava restoracio de la urbo; 
kaj ĉar estis li kiu pagis, mi ankaŭ ne 


malakceptis manifesti. 


penseo 


Ekde la kvara vespere, ni estis bone 
videblaj en la gastejo Penelopo, la plej bone 
vizitata de la urbo; kaj mia onklo Sosten”, 
laŭtege rakontis sian menuon. 

Je la sesa oni altabliĝis. Je la deka oni 
ankoraŭ manĝis, kaj oni jam trinkis, kvinope, 
dek ok botelojn da fajna vino, kaj kvar da 
ĉampano. Tiam mia onklo proponis tion, kiun 
li nomis la «trinkregalo de la ĉefepiskopo.» 
Oni lokis linie, antaŭ si, ses glasetojn, kiujn 
oni plenigis per diversaj likvoroj; poste endis 
engluti ilin, sinsekve, dum unu el la ĉeestantoj 
nombris ĝis dudek. Tio estis stulta; sed mia 
onklo Sosten' trovis ke tio «esti taŭga 
cirkonstanco.» 

Je la dek-unua, li estis komplete ebria. 
Necesis ke oni kunportu lin per veturilo, kaj 
enlitigu lin, kaj jam oni povis konjekti, ke lia 
kontraŭklerikala manifestado tuj transformos 
en teruran misdigeston. 

Dum mi revenis al mia loĝejo, ebria mi 
mem, sed per gaja ebrieco, makiavela ideo, 
kaj kiu kontentigis ĉiujn miajn skeptikismajn 
instinktojn, ĝermis en mia kapo. 

Mian kravaton mi rearanĝis, malesperan 
mienon mi faris, kaj mi iris sonorigi, kiel 
furiozulo, ĉe la pordo de la maljuna jezuito. Li 
estis surda: li atendigis min. Sed ĉar mi 
ŝancelis la tutan domon per miaj piedbatoj, 
fine, kapvestita per sia kotonkufo, li aperis ĉe 
sia fenestro, kaj demandis: «Kion oni volas al 
mi ?» 

Mi kriis: «Rapidu, rapidu, mia pastra 
moŝto, malfermu al mi; temas pri malespera 
malsanulo, kiu postulas vian sanktan 
peradon!» 

Tuj, la kompatindulo surmetis pantalonon 
kaj, nevestita per sia sutano, malsupreniris. 
Per anhelanta voĉo, mi rakontis al li, ke mia 
onklo, la liberpensulo, estis subite ekkaptita de 
terura malsaneto, kiu konjektis tre gravan 
malsanon, ke li ektimegis la morton, kaj 
deziris vidi lin, interparoli kun li, aŭskulti liajn 
kredojn, 


konsilojn, pli bone koni la 

alproksimiĝi de la Eklezio, kaj sendube 
konfesdoni, poste komuniiĝi, por pace kun li 
mem, transpasi la timindan kaj lastegan 
provon. 

Kaj, per ribelema tono mi aldiris: «Fine, 
li deziras tion, se tio ne profitus al li, tio ankaŭ 
ne malprofitus al li.» 

La maljuna jezuito, konsternegata, 
kontentega, tremantege diris al mi: «Atendu 
min dum momenteto, mia infano, mi tuj 
venos.» Sed mi aldiris: «Pardonu, mia pastra 
moŝto, mi ne akompanos vin, miaj konvinkoj 
tute ne permesas tion al mi. Mi eĉ malakceptis, 
ke mi venu tien por serĉi vin; ankaŭ mi petus 
al vi ne konfesi al li, ke vi vidis min, sed diri, 
ke ia speco da revelacio antaŭavertis vin, pri la 
malsano de mia onklo.» 

La bonulo konsentis pri tio, kaj rapidpaŝe 
foriris, poste li sonorigis ĉe la pordo de mia 
onklo Sosten'. La servistino, kiu flegis la 
malsanulon, baldaŭ malfermis, kaj mi vidis la 
nigran sutanon malaperi en tiun fortreson de la 
liberpensado. 

Mi min kaŝis sub najbaran pordon por 
atendi la eventon. Se mia onklo estus bonfarta, 
li svenbatus la jezuiton, sed mi sciis, ke li estis 
nekapabla movi eĉ brakon, kaj mi demandis al 
mi, kun delira ĝojo, kian neverŝajnan scenon 
okazos inter tiuj du kontraŭuloj? Kian 
luktadon? Kian eksplikon? Kian konsterniĝon? 
Kian konfuzegaĵon? kaj kian elnodiĝon al tiu 
senelira situacio, kiun la indigno de mia onklo 
ankoraŭ pli tragikigos! 

Tute sola, mi preskaŭ tenis al mi la 
flankojn pro ridego; mi duonvoĉe ripetis al mi: 
«Ha! kia bona ŝerco, kia bona ŝerco!» 

Tamen estis malvarme, kaj mi rimarkis ke 
la jezuito ja longtempe restis. Mi diris al mi: 
«Il sin kverelas reciproke.» 

Unu horo pasis, poste du, poste tri. La 
pastra moŝto tute ne eliris. Kio okazis? Ĉu 
vidante lin, mia onklo estis mortinta pro 
konsterniĝo? Aŭ ĉu li mortigis la viron al la 


sutano? Cu ili reciproke intermanĝis sin? Tiu 


penseo 


lasta supozo ŝajnis al mi malmulte probabla, 
ĉar mia onklo en tiu momento estis ja 
nekapabla engluti unu plian gramon da nutraĵo. 
Tagiĝis. 

Maltrankvila, kaj ne aŭdacante miavice 
eniri ĉe mia onklo, mi memoris ke unu el miaj 
amikoj ekzakte loĝis aliflanke. Mi iris ĉe tiu ĉi; 
diris al li la aferon, kiu mirigis kaj ridigis lin, 
kaj mi embuskiĝis ĉe lia fenestro. 

Je la naŭa matene, mi cedis mian lokon al 
li, kaj mi iom dormis. Je la dua posttagmeze, 
miavice mi anstataŭis lin. Ambaŭ estis tre 
konsternataj. 

Je la sesa vespere la jezuito eliris kun 
pacema kaj kontenta mieno, kaj ni vidis lin 
kvietpaŝe malproksimiĝi. 

Tiam honta kaj timida, miavice mi 
sonorigis ĉe la pordo de mia onklo. La 
servistino aperis. Mi ne kuraĝis pridemandi al 
ŝi, kaj nenion dirante mi supreniris. 

Mia onklo Sosten”, pala, lacega, elĉerpata, 
kun la okuloj malĝojaj, la brakoj inertaj, kuŝis 
en sia lito. Malgranda pia bildo estis alpikita 
ĉe la kurteno per pinglo. 

Oni forte flaris la misdigeston en la 
dormoĉambro. 

Mi diris: 


ankoraŭ kuŝanta! Ĉu do vi malbonfartas?» 


«Nu, mia onklo, vi estas 

Li respondis al mi per lacega voĉo: «Ho! 
mia kompatinda infano, mi estis ja malsana, 
mi preskaŭ mortis.» 

— Kiel do, mia onklo ? 

— Mi ne scias; tio estas ja mirinda. Sed tio, 
kiu estas la pli stranga, estas ke la jezuita 
pastro, kiu ĵus eliris de tie, vi scias, tiu bravulo 
kiun mi abomenis, nu, li havis riveladon pri 
mia sanstato, kaj li venis vidi min. 

Tiam, granda bezono de ridado ekkaptis 
min. «Ha! ĉu vere ?» 

— Jes, li venis. Li aŭdis voĉon, kiu diris al 
li, ke li ellitiĝu, kaj li venu tien ĉi ĉar mi tuj 
mortos. Tio estas Revelacio. 

Mi ŝajnigis terni por ne ekridi. Mi emis 


disruli surteren. 

Post unu minuto, malgraŭ subitaj kaj 
mallongaj ekridoj, mi sukcesis reparoli per 
malinda tono: «Kaj vi, mia onklo, vi akceptis 
lin? vi unu liberpensulo? vi unu framasano? 
Vi ne ĵetis lin eksteren, ĉu?» Li aspektis 
konfuza, kaj balbutis: «Aŭskultu do, tio estis 
tiom mirinda, kaj tiom providenca! Kaj poste 
li parolis al mi pri mia patro. Antaŭe li konis 
mian patron. 

— Vian patron, mia onklo, ĉu? 

— Jes, aperas ke li konis mian patron. 

— Sed tio ne estas motivo por akcepti 
jezuiton. 

— Tion mi ja scias, sed mi estis malsana, 


tiom malsana! Kaj li flegis min kun granda 


sindonemo dum la tuta nokto. Li estis perfekta. 


Li savis min. Ili estas iom kuracistoj, tiuj uloj. 

— Ha! Li flegis vin dum la tuta nokto. Sed 
vi ĵus diris al mi, ke li ĵus nur eliris de tie ĉi, 
ĉu? 

— Jes, estas vere. Sed, pro tio ke li estis 
bonega kun mi, mi konservis lin por la 
tagmanĝo. Li manĝis ĉi tie, apud mia lito, sur 
malgranda tablo, dum mi trinkis teotason. 

— Kaj... li viandon manĝis, ĉu?» 

Mia onklo faris movon de ofendiĝantulo, 
kvazaŭ mi ĵus dirus egan maldecaĵon, kaj li 
aldiris: «Ne malserioze parolu, Gastono, estas 
mokoj kiuj estas malkonvenaj. Tiu homo, en 
tiu okazo, estis pli sindonema ol neniu 
parenco; mi volas ke oni respektu liajn 
konvinkojn.» 

Ĉifoje, mi estis konsternata; tamen mi 
respondis: «Bonege, mia onklo. Kaj post la 
tagmanĝo, kion vi faris ? 

— Ni kartludis partion de brisko, poste li 
diris sian brevieron, dum mi legis malgrandan 
libron, kiun li kunportis kun li, kaj kiu tute ne 
estas malbone skribita. 

=Ĉu pia libro, mia onklo? 

— Jes kaj ne, aŭ prefere ne, temas pri la 
historio de iliaj misioj en centra Afriko. Ĝi 
estas pli volonte libro pri vojaĝo kaj aventuroj. 


Kion tiuj viroj faris tie for, estas tre bela.» 





penseo 


Mi komencis trovi, ke la afero ne iris 
glate. Mi stariĝis: «Hej, adiaŭ, mia onklo, mi 
vidas ke vi forlasis la framasonaron por adopti 
la religion. Vi estas renegato. » 

Li estis ankoraŭ iom konfuza, kaj 
murmuris: «Sed la religio estas iu speco de 
framasonismo.» 

Mi demandis: «Kiam li revenos, via 
jezuito?» Mia onklo balbutis: «Mi... mi ne 
scias, eble morgaŭ... tio ne estas certa. » 

Kaj mi eliris, komplete mirkonsternata. 

Mia ŝerco tute ne iris glate! Mia onklo 
estas ĝisfunde konvertita. Ĝis antaŭ nelonge, 
tio tute egalis al mi. Klerikalulo aŭ framasono, 
laŭ mi tio estas kufo blanka kaj blanka kufo, 
sed la pli malbone estas, ke li ĵus testamentis, 
jes testamentis, kaj li senheredigis min, sinjoro, 
favore al la pastra jezuita moŝto. 

La 12an de aŭgusto 1682 

